Ghid de utilizare Cyber-shot
Imprimare
Prima pagină > Măsuri de siguranţă/Despre acest aparat foto > Măsuri de siguranţă > Încărcarea acumulatorilor

## Încărcarea acumulatorilor

- Adaptorul CA livrat este destinat strict utilizării cu acest aparat foto. Nu îl conectaţi la alte dispozitive electronice. În caz contrar, se pot produce defecţiuni. De asemenea, utilizaţi un adaptor CA Sony original.

- Dacă ledul Pornire / oprire / Încărcare al aparatului foto se aprinde intermitent în timpul încărcării, scoateţi acumulatorii lăsaţi la încărcat şi introduceţi-i din nou în aparat, în modul corect. Dacă ledul Pornire / oprire / Încărcare se aprinde din nou intermitent, este posibil să fi apărut o eroare a bateriei sau să fi introdus acumulatori de alt tip decât cel specificat. Verificaţi dacă acumulatorii sunt de tipul specificat. Dacă tipul de acumulatori este cel recomandat, scoateţi acumulatorii, înlocuiţi-i cu unii noi sau cu alţi acumulatori şi verificaţi dacă încărcătorul funcţionează corect. Dacă încărcătorul funcţionează corect, este posibil să fi apărut o eroare a bateriei.

- Dacă ledul Pornire / oprire / Încărcare se aprinde intermitent chiar dacă adaptorul CA este conectat la aparatul foto şi la priza de perete, încărcarea a fost oprită temporar şi este în aşteptare. Încărcarea se opreşte şi intră automat în starea de aşteptare atunci când temperatura este în afara intervalului de temperatură de funcţionare recomandat. Atunci când temperatura revine în intervalul corespunzător, încărcarea este reluată şi ledul Pornire / oprire / Încărcare se reaprinde. Vă recomandăm să încărcaţi acumulatorii la o temperatură exterioară între 10°C şi 30°C.

- Folosind adaptorul CA livrat, puteţi încărca acumulatorii introduşi în aparatul foto. În plus, alimentarea prin intermediul adaptorului CA, în modul de redare, este, de asemenea, disponibilă. Cu toate acestea, în modul de fotografiere / filmare, alimentarea prin intermediul adaptorului CA nu este disponibilă. Pentru a alimenta aparatul de la o priză de perete în timpul utilizării, aveţi nevoie de adaptorul CA AC-UD10 (se vinde separat).

Sus